హృషీకేష్ కనిత్కర్

హృషికేశ్ హేమంత్ కనిత్కర్ (జననం 1974 నవంబరు 14) మాజీ భారత క్రికెటరు.

అతను ఎడమచేతి వాటం బ్యాటరు, కుడిచేతి ఆఫ్‌బ్రేక్ బౌలరు. Hrishikesh Kanitkar on Cricinfo అతను 2015లో పదవీ విరమణ చేసినప్పుడు, రంజీ ట్రోఫీలో 8000-ప్లస్ పరుగులు చేసిన ముగ్గురు బ్యాట్స్‌మెన్‌లలో ఒకడు. రంజీ ట్రోఫీ చరిత్రలో ఎలైట్, ప్లేట్ లీగ్ టైటిల్‌లను సాధించిన ఏకైక కెప్టెన్.

 దేశీయ కెరీర్ 
1994-95 రంజీ ట్రోఫీలో షోలాపూర్‌లోని ఇందిరా గాంధీ స్టేడియంలో సంజయ్ మంజ్రేకర్ నేతృత్వంలోని ముంబై క్రికెట్ జట్టుపై అతను తొలి ఫస్ట్-క్లాస్ మ్యాచ్ ఆడాడు.

రంజీ ట్రోఫీలో మహారాష్ట్ర క్రికెట్ జట్టు కోసం సమృద్ధిగా పరుగులు చేశాడు. జాతీయ ఎంపిక కోసం పోటీ పడ్డాడు. కొంతకాలం అంతర్జాతీయ క్రికెట్‌కు దూరంగా ఉన్నప్పటికీ కనిత్కర్, 2006 సీజన్ కోసం ఎసెక్స్‌లోని బ్రెంట్‌వుడ్ క్రికెట్ క్లబ్‌లో చేరాడు. ఈ సీజన్‌లో అతను ఇంగ్లీష్ పరిస్థితులకు అలవాటు పడ్డాడు. సీజన్ మొత్తంలో 76 సగటుతో 1000కు పైగా పరుగులు చేశాడు Rookies come to the party Madhya Pradesh welcome back ICL returnees

కనిత్కర్ సీనియర్ ఆటగాడిగా రాజస్థాన్ రంజీ జట్టుకు ఆడాడు. Ranji Trophy Guest Players  2010-11 రంజీ ట్రోఫీ సీజన్‌లో, అతను రంజీ ట్రోఫీలో రాజస్థాన్ జట్టుకు కెప్టెన్‌గా వ్యవహరించాడు. ఫైనల్స్‌లో బరోడాను ఓడించి, వారి తొలి రంజీ ట్రోఫీ విజయానికి నాయకత్వం వహించాడు. 

2012 డిసెంబరులో అతను 100 రంజీ ట్రోఫీ మ్యాచ్‌లు ఆడిన 27వ క్రికెటర్ అయ్యాడు. Yes, but is he lucky Kanitkar 'humbled' to be in final again A triumph to savour for Kanitkar

2015 జూలైలో కనిత్కర్ క్రికెట్‌కు రిటైర్మెంట్ ప్రకటించాడు. 

 అంతర్జాతీయ కెరీర్ 
ఢాకాలో జరిగిన సిల్వర్ జూబ్లీ ఇండిపెండెన్స్ కప్ ఫైనల్‌లో పాక్ క్రికెట్ జట్టుపై మసకబారిన వెలుగులో, విజయాన్ని అందుకోడానికి భారతదేశం 2 బంతుల్లో 3 పరుగులు అవసరమైనప్పుడు కనిత్కర్ ఫోర్ కొట్టి గెలిపించాడు.Hrishikesh Kanitkar on Cricinfo అతను కొన్ని వన్‌డేలు మాత్రమే ఆడి, ఒక అర్ధ శతకం మాత్రమే చేశాడు. కొచ్చిలో ఆస్ట్రేలియా క్రికెట్ జట్టుతో మ్యాచ్‌లో, అతని మూడవ వన్‌డే ఇన్నింగ్స్‌లో చేసాడు.

అతను 1999/00 లో మెల్‌బోర్న్, సిడ్నీల్లో ఆస్ట్రేలియా క్రికెట్ జట్టుకు వ్యతిరేకంగా రెండు టెస్టుల్లో ఆడాడు. మెల్‌బోర్న్ క్రికెట్ గ్రౌండ్‌లో జరిగిన బాక్సింగ్ డే టెస్ట్‌లో అతను 11, 45 పరుగులు చేశాడు. ఆ మ్యాచ్‌లో భారత జట్టు 180 పరుగుల తేడాతో ఓడిపోయింది. అతని రెండవ టెస్టులో కనిత్కర్, 10, 8 పరుగులు చేశాడు. ఆ మ్యాచ్‌లో భారత జట్టు ఇన్నింగ్స్ 141 పరుగుల తేడాతో ఓడిపోయింది. కనిత్కర్ మళ్లీ టెస్టు మ్యాచ్‌లు ఆడలేదు.

 కోచింగ్ కెరీర్ 
2011లో, కనిత్కర్ కొచ్చి టస్కర్స్ కేరళకు అసిస్టెంట్ కోచ్‌గా నియమితుడయ్యాడు, అయితే IPL సీజన్ ప్రారంభం కాకముందే కాంట్రాక్ట్ నుండి వైదొలిగాడు. యజమానులతో వివాదాలే ఇందుకు కారణం.

ఒక సంవత్సరం కాంట్రాక్ట్‌తో 2015–16 రంజీ ట్రోఫీ సీజన్‌కు గోవా క్రికెట్ జట్టు ప్రధాన కోచ్‌గా కనిత్కర్ ఎంపికయ్యాడు. Kanitkar joins Goa as coach

కనిత్కర్ 2016 - 2019 వరకు తమిళనాడు క్రికెట్ జట్టుకు ప్రధాన కోచ్‌గా పనిచేశాడు. తమిళనాడుకు కోచ్‌గా రాణించి జట్టు అదృష్టాన్ని మలుపు తిప్పిన ఘనత సాధించాడు.  లక్ష్మీపతి బాలాజీతో పాటు, పూర్తి సమయం బౌలింగ్ కోచ్‌గా, కనిత్కర్ జట్టులో పెద్ద మార్పు చేసిన ఘనత పొందారు. 

ICC మహిళల T20 ప్రపంచ కప్ 2023కి ముందు, హృషికేష్ కనిత్కర్ భారత మహిళల జాతీయ క్రికెట్ జట్టు యొక్క స్టాండ్-ఇన్ చీఫ్ కోచ్‌గా ఎంపికయ్యాడు https://www.indiatoday.in/amp/sports/cricket/story/richa-ghosh-draws-praise-from-india-stand-in-coach-ahead-of-womens-t20-world-cup-2023-sky-is-the-limit-for-her-2333512-2023-02-11

 వ్యక్తిగత జీవితం 
అతను రెండు టెస్టులు ఆడిన మాజీ భారత వికెట్ కీపరు, హేమంత్ కనిత్కర్ కుమారుడు.

 మూలాలు 

వర్గం:మహారాష్ట్ర క్రికెట్ క్రీడాకారులు
వర్గం:రాజస్థాన్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1974 జననాలు
వర్గం:Articles with hAudio microformats